﻿ "Тутурутка“ и Анелия сред акцентите на Панаирните дни в Кнежа - вижте пълната програма! - pleven.utre.bg
10 август 2019, 10:00 | plevenutre.bg
Стана ясна програмата за Панаирни дни Кнежа 2019, които ще се проведат в периода 23-25 август! Подготвени са поредица от спортни мероприятия и концертни прояви.
Събитията ще започнат седмица по-рано с провеждането на Традиционен шампионат по мотокрос Кнежа 2019. В периода 17-23 август любителите на футбола ще се насладят на Летен футболен турнир на малки врати. От 19-ти до 21-ви август Община Кнежа организира турнири по белот, джаги и билярд.
Спортните събития ще продължат и през седмицата след Панаирните дни. От 30-ти август до 01-ви септември Община Кнежа и ЛРД "Кнежа-2000" организират Трети регионален турнир по ловна стрелба за купа "Кнежа", а на 31-ви август в Конна база гр. Кнежа ще се проведе и Традиционен турнир по прескачане на препятствия.
На 23-ти август (петък) на площад "Пенчо Янкулов" ще имате възможността да видите на живо изпълненията на вокалните и танцови състави при НЧ "Борба-1896" и фолк-изпълнителите Ванеса и Денис ТеофиковВ
Специални гости в събота (24.08.2019 г.) ще бъдат легендите от Тутурутка, които ще представят емблематични и невиждани скечове и песни, стенд-ъп комеди и анимация с публиката!
За финал, голямата звезда в поп-фолка - Анелия ще изнесе концерт с най-големите си хитове, специално за всички нейни фенове!
кнежаТутурутка